钦定古今图书集成/明伦汇编/宫闱典/第080卷 > 元
## 钦定古今图书集成/明伦汇编/宫闱典/第080卷 > 元

### 世祖至元二十二年春二月己酉为皇孙阿难荅立衍福司职四品使同知副使各一员

按：《元史世祖本纪》云云。

至元二十五年，命皇孙出镇云南及抚军北征之任
按《元史世祖本纪》，至元二十五年“二月壬午，命皇孙
云南王也先铁木儿帅兵镇大理等处。四月甲申，诏
皇孙抚诸军，讨叛王火鲁火孙、合丹秃鲁干。五月己
丑，以左右怯薛卫士及汉军五千三百人，从皇孙北
征。六月壬申，命诸王怯怜口及扈从臣转米以馈将”
士之从皇孙者。

至元二十七年冬十月壬申，封皇孙甘麻剌为梁王，
赐金印，出镇云南。

按：《元史世祖本纪》云云。

至元二十九年，中书省请给皇孙晋王印。

按《元史世祖本纪》：至元二十九年十二月庚寅，中书
省臣言，“皇孙晋王甘麻剌昔镇云南，给梁王印，今进
封晋王，请给晋王印。”

至元三十年夏四月己亥，皇孙晋王位，立内史府。六
月乙巳，以皇太子宝授皇孙铁木耳。秋七月己未，诏
皇曾孙松山出镇云南，以皇孙梁王印赐之。

按：《元史世祖本纪》云云。